stanford-oval/wikipedia huggingface dataset:
See Emily Play
שחרור

הסינגל הבריטי יצא לאור על ידי קולומביה רקורדס ב-16 ביוני 1967, עם "The Scarecrow" כבי-סייד. השיר הגיע למקום השישי במצעדים. מלודי מייקר אמרו שהם זיהו את הסינגל כסינגל של פינק פלויד "לפי צליל האורגן הנורא", אבל אמרו שהוא "הרבה יותר טוב מ-Arnold Layne".
הסינגל האמריקאי יצא על ידי טאוור רקורדס ב-24 ביולי 1967, כהוצאה סטנדרטי וכהוצאה שיווקית של לייבל לבן. השיר הגיע למקום ה-134 במצעדים. פרומו נוסף של לייבל לבן יצא ב-22 ביולי 1968 עם פתק ששאל אם תקליטנים ינגנו אותו.
"See Emily Play" הופיע מאוחר יותר במספר אוספים: Relics, Works, Shine On, Echoes: The Best of Pink Floyd, The Piper at the Gates of Dawn 40th Anniversary Edition, The Best of Pink Floyd: A Foot in the Door ו-The Early Years 1965–1972. השיר נכלל גם ברטרוספקטיבה של בארט An Introduction to Syd Barrett.
משתתפים

סיד בארט - שירה, גיטרה חשמלית, גיטרת סלייד
ריצ'רד רייט - אורגן פרפיסה, פסנתר, פסנתר טאק, צ'מבלו חשמלי בולדווין, קולות רקע
רוג'ר ווטרס - גיטרה בס, קולות רקע
ניק מייסון - תופים
נורמן סמית' - מפיק
אדולפו סוארס

אדולפו סוארס, 1979
אדולפו סוארס גונסלס (בספרדית: Adolfo Suárez González;‏ 25 בספטמבר 1932 – 23 במרץ 2014) היה ראש ממשלת ספרד הראשון שנבחר בצורה דמוקרטית לאחר שלטון הדיקטטורה של פרנסיסקו פרנקו, והיווה דמות מפתח במעבר של ספרד משלטון דיקטטורי לדמוקרטי. כיהן כראש ממשלת ספרד בין השנים 1976–1981.
ביוגרפיה

אדולפו סוארס החל את לימודי המשפטים שלו בגיל 16 באוניברסיטת סלמנקה, וקיבל את התואר בגיל 21.
סוארס היה מזכ"ל התנועה הלאומית (Movimiento Nacional), גוף ששימש כמפלגה היחידה במשך 38 שנה, לכל אורך שנות שלטונו של פרנקו וכשנה לאחר מותו ב-1975. סוארס מונה לראש ממשלת ספרד ה-138 על ידי מלך ספרד חואן קרלוס ב-4 ביולי 1976, למרות התנגדות אנשי המרכז והשמאל, שציינו את עברו בממשל פרנקו. ב-1976 הפתיע סוארס רבים ממתנגדיו בעשיית רפורמה פוליטית כצעד ראשון במעבר לדמוקרטיה (La Transición).
ב-1977 הוביל סוארס את איחוד המרכז הדמוקרטי (Unión de Centro Democrático) לניצחון בבחירות החופשיות הראשונות בספרד ב-41 שנים והיה לראש הממשלה הנבחר הראשון בתקופה שלאחר שלטון פרנקו. בבחירות 1979 ניצחה הקואליציה של סוארס. ב-25 בינואר 1981 התפטר סוארס מתפקידו כראש ממשלה. ב-1982 הקים סוארס מפלגה חדשה, המרכז הדמוקרטי והחברתי (Centro Democrático y Social), שמעולם לא זכתה להצלחה כפי שזכתה מפלגת האיחוד המרכז דמוקרטי. ב-1991 פרש סוארס מן החיים הפוליטיים מסיבות אישיות.
בהוקרה על תרומתו האישית לדמוקרטיה הספרדית זכה סוארס בספטמבר 1996 בפרס נסיך אסטוריאס.
אשתו של סוארס, מריה דל אמפארו אילאנה אלורטגווי, נפטרה ממחלת הסרטן ב-17 במאי 2001. בתם מריה דל אמפארו סוארס אילאנה (נולדה ב-1962) נפטרה ב-7 במרץ 2004 גם כן מסרטן. בתם מריה סונסולס סוארס אילאנה (נולדה ב-(1967) היא מגישת חדשות, ובנם אדולפו סוארס אילאנה (נולד ב-1964) הוא פוליטיקאי ועורך דין. לזוג נולדו שני ילדים נוספים: לאורה וחאבייר.
ב-31 במאי 2005 הודיע בנו של סוארס לטלוויזיה הספרדית כי אביו סובל ממחלת אלצהיימר, וב-23 במרץ 2014 מת סוארס במדריד.
לקריאה נוספת

שלמה בן-עמי, ספרד בין דיקטטורה לדמוקרטיה, הוצאת עם עובד, 1977
Was It Even Real?

Was It Even Real? (בעברית: האם זה היה אפילו אמיתי?) הוא אלבום הבכורה של הזמרת-יוצרת האמריקאית אוליביה אובריאן. האלבום יצא לאור ב-26 באפריל 2019 על ידי חברת התקליטים איילנד רקורדס. מתוך האלבום ארבעה סינגלים.
רשימת רצועות

| Was It Even Real?> מס' | Was It Even Real?> שם | Was It Even Real?> משך | Was It Even Real?>  | Was It Even Real?>  | Was It Even Real?>  | Was It Even Real?>  | Was It Even Real?>  | Was It Even Real?>  | Was It Even Real?>  |
| --- | --- | --- | --- | --- | --- | --- | --- | --- | --- |
| 1. | Purpleworld  | 3:08 |  |  |  |  |  |  |  |
| 2. | I Don't Exist  | 3:23 |  |  |  |  |  |  |  |
| 3. | Inhibition (omw)  | 3:25 |  |  |  |  |  |  |  |
| 4. | Just Friends  | 2:13 |  |  |  |  |  |  |  |
| 5. | We Lied To Each Other  | 3:35 |  |  |  |  |  |  |  |
| 6. | UDK  | 3:08 |  |  |  |  |  |  |  |
| 7. | Care Less More  | 2:56 |  |  |  |  |  |  |  |
| 8. | Just a Boy  | 3:38 |  |  |  |  |  |  |  |
| 9. | Call Me!!!  | 3:35 |  |  |  |  |  |  |  |
| 10. | Love Myself  | 3:33 |  |  |  |  |  |  |  |
| משך כולל: | משך כולל: | 32:39 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 באפריל 2019 | הזרמת מוזיקה • הורדה דיגיטלית | איילנד |  |
הערות שוליים

1 2  Was It Even Real?, Genius (באנגלית)
↑  Was It Even Real?, נבדק ב-2020-05-11
| אוליביה אובריאן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Was It Even Real? |  |
| מיני-אלבומים | It's Not That Deep • Josslyn • Hope That It Was Worth It • Maybe We Would Be In Love Right Now |  |
| מיקסטייפ | It Was A Sad Fucking Summer • The Results Of My Poor Judgement • A Means to An End |  |
| סינגלים | "Hate U Love U" • "Empty" • "RIP" • "I Don't Exist" • "Care Less More" • "Love Myself" • "Just a Boy" • "Fade Out" • "Josslyn" "Now" • "Better Than Feeling Lonely" • "Sociopath" • "No More Friends" • "Bitches These Days" • "Caught Up" • "Bitch Back" |  |
| סינגלים שיווקים | "Trust Issues" • "Root Beer Float" • "Find What You're Looking For" • "Tequilawine" • "No Love" • "UDK" • "Just Friends" |  |
| התארחות בסינגלים | "I Hate U, I Love U" • "Ringtone" • "Might Die Young" • "Blueberry Eyes" |  |
WWE Worlds Collide

| WWE Worlds Collide> מידע |
| --- | --- | --- |
ארגון: WWE
מותג(ים): Raw‏ (2019)   סמאקדאון (2019)   205 לייב (2019)   NXT‏ (2019–היום) NXT UK‏ (2019–היום)
האירוע הראשון: Worlds Collide (2019)
WWE Worlds Collide (בעברית: "התנגשות העולמות") הוא אחד מאירועי השלם וצפה של ארגון ההיאבקות, ה-WWE, המשודר בערוץ הטלוויזיה של ה-WWE Network.
תאריכים ואולמות

| שם האירוע | תאריך האירוע | עיר ומדינה | אולם |
| --- | --- | --- | --- |
| Worlds Collide (2019) | 26 בינואר ו-27 בינואר 2019 (שודר ב-2 בפברואר 2019) | פיניקס, אריזונה | מרכז הכנסים של פיניקס |
| WWE Worlds Collide (סדרה) | 6 באפריל ו-7 באפריל 2019 (שודר ב-14 באפריל – 1 במאי 2019) | ברוקלין, ניו יורק | פייר 12 |
| Worlds Collide (2020) | 25 בינואר 2020 | יוסטון, טקסס | טויוטה סנטר |
| Worlds Collide (2022) | 4 בספטמבר 2022 | אורלנדו, פלורידה | WWE Performance Center |
Two Princes

"Two Princes" הוא שיר של להקת הרוק האמריקאית ספין דוקטורס. השיר יצא לאור בשנת 1993 וזכה להצלחה בינלאומית.
השיר הגיע למקום השלישי במצעד המוזיקה האוסטרלי.
רקע

השיר יצא כסינגל בשנת 1991 מתוך האלבום "Pocket Full of Kryptonite" וזכה להצלחה רבה בעולם. הוא הגיע למקום השביעי במצעד הבילבורד הוט 100 בארצות הברית, ולמקום השלישי בבריטניה. השיר זכה גם להצלחה באוסטרליה ובקנדה. השיר היה לשירה המצליח ביותר של הלהקה.
השיר נבחר למקום ה-41 במצעד 100 השירים הגדולים ביותר של שנות ה-90 שערך ערוץ VH1.
בישראל שימש השיר כנעימת הסיום של תוכנית הטלוויזיה "הקומדי סטור".
הווידאו קליפ לשיר צולם בשחור-לבן ובו נראית הלהקה מבצעת את השיר.
הערות שוליים

↑  SPIN DOCTORS c spin doctos chart history, באתר הבילבורד
↑  VH1's 100 Greatest Songs of the '90s, באתר Spinditty
| --- | --- |
בקרת זהויות :  MusicBrainz release group: aa9bba69-5ebf-3fcf-80a5-c102e9252c6b  MusicBrainz work: e6d57220-e4fe-367c-a673-0c71dcbde49c
אברהם שרון

ערך זה עוסק בהוגה דעות, מוזיקאי ופובליציסט. אם התכוונתם לדיפלומט ישראלי יליד בולגריה, ראו .
| --- | --- |

שבדרון, אדר א' תרצ"ב (פברואר 1932)
 לידה:  10 בספטמבר 1878 י"ב באלול ה'תרמ"ג 
 פטירה:  17 באוקטובר 1957 (בגיל 79) כ"א בתשרי ה'תשי"ח 
 מדינה:  ישראל 
 מקום קבורה:  הר המנוחות 
 
אברהם א' שרון (שְבַדְרוֹן) (נכתב גם שוואדרון; Schwadron; י"ב באלול תרמ"ג, 10 בספטמבר 1878, בְּיֶניוּב, גליציה, אוסטריה – כ"א בתשרי תשי"ח, 17 באוקטובר 1957, ירושלים) היה הוגה דעות, מוזיקאי, מלומד ופובליציסט, מייסד אוסף האוטוגרפים (כתבי יד מקוריים וחתומים) והפורטרטים בספרייה הלאומית.
חייו

אברהם שרון נולד בשם אברהם שבדרון ב-10 בספטמבר 1878 בכפר בְּיֶניוּב (Bieniow) שליד העיר זלוטשוב שבגליציה (אז חלק מהאימפריה האוסטרו-הונגרית), בן לרבקה לבית גלרנטר וליצחק שבדרון, בעל בית חרושת למשקאות. בצעירותו למד אצל דודו, הרב שלום מרדכי הכהן שבדרון (המהרש"ם מברז'אן), מגדולי התורה בדורו, ולאחר מכן בגימנסיה היהודית בסוצ'אבה. בבגרותו למד באוניברסיטת וינה, בה קיבל שלושה תוארי דוקטור – בפילוסופיה, במשפטים ובכימיה, מקצוע שלמד על מנת לסייע לאביו בבית החרושת. הוא הקים אגודה ציונית בזלוטשוב, עסק בלימוד ספרות עברית ותולדות עם ישראל ונמנה עם אגודת "התחייה" של סטודנטים יהודים שדיברו ביניהם רק עברית.
ב-1914 ברח לווינה מהצבא הרוסי שפלש לגליציה, שם פרסם את מאמרו הפילוסופי הראשון ("De Nature Stalibus") ומאמרים נוספים בעיתון "אֶסטֶרַייכִישֶה ווֹכֶנשְרִיפט" (Österreichische Wochenschrift) שבעריכת ד"ר יוסף שמואל בלוך.
על אף שהיה פציפיסט, התגייס במלחמת העולם הראשונה לצבא האוסטרו-הונגרי. במהלך שירותו כתב לעיתונו רשמים מהחזית לבקשת עורך העיתון, בלוך. באותה עת טיפח את תורת "הציונות ההירואית" וסחף את חבריו, בהם דוד הורוביץ, שכתב עליו בזיכרונותיו שהיה אחד ממעצבי המחשבה החלוצית. לאחר המלחמה עִברת את שמו ל"שרון" והיה במשך זמן קצר פעיל פוליטי במפלגת הפועל הצעיר בווינה.
בשנת 1927 עלה לארץ ישראל והחל לעסוק במשרה מלאה בניהול אוסף האוטוגרפים והדיוקנאות שלו, שאותו מסר לספרייה הלאומית (וראו להלן). הוא החל גם ללמוד מוזיקה והלחין תשעה משירי רחל המשוררת. בקונצרט למוזיקה יהודית שהתקיים באולם אדיסון ב-14 בנובמבר 1935 נוגנו שלושה משיריו לצד יצירות של פליקס מנדלסון-ברתולדי, ארנסט בלוך, יואל אנגל ואחרים.
כן כתב סיפורים לילדים, ביקורת ספרות, מאמרים רבים, תרגום של "בעיר ההריגה" של חיים נחמן ביאליק לגרמנית ומסה פילוסופית. בנוסף לשלל מאמריו, פרסם גם חוברות בענייני השעה, שאותן חילק למכריו ומכתבים למערכת.
ב-1935 נשא לאשה את גינה פרוידנברג; הפרש השנים בין השניים היה גדול, ובני הזוג לא היו מאושרים. לזוג נולד בן אחד, יצחק. ב-1950 ירדה גינה לארצות הברית עם בנם, ושרון נותר ערירי בירושלים. את רוב ימיו בילה בספרייה הלאומית, הופעתו החיצונית מוזנחת, והוא נדמה כתימהוני ומוזר.
שרון עסק רבות בנושאי העם היהודי תפקידו ומצבו, ענייני התנועה הציונית, היישוב ומדינת ישראל. הכיוון שאליו הטיף היה עבודה עברית (לעבודה ערבית קרא בלעג "עבודה זרה") והגשמה בפועל של החזון הציוני. הוא גילה סימפתיה לקו הרדיקלי של בית"ר ומאוחר יותר של הלח"י, והשתתף ב"משמרות עבודה עברית" שניצבו בשערי פרדסים ומנעו כניסת פועלי ערבים. עם זאת, לא היה חבר מפלגה כלשהי ואף הגדיר עצמו כ"אנטי-מפלגתי". הוא תקף במאמריו ובמכתביו אנשי ציבור מכל גוני הקשת הפוליטית אך תמך והטיף לתמיכה בדוד בן-גוריון כמגשים הציונות. למרות הקו המשתלח, הקנאי וקיצוני במאמריו, התקבלו כתביו בברכה גם בקרב מי שהתנגדו לקו אותו ייצג. כך סייע לו עורך "דבר", ברל כצנלסון, שהדפיס כמה ממאמריו וסייע בהדפסת חוברות. דב סדן ביקש לכתוב עליו מונוגרפיה ומנחם אוסישקין פרסם מאמרי תמיכה בו.
מאז שעלה לישראל לא עזב אותה. בסוף ימיו ביקש לנסוע לבקר את בנו בארצות הברית, אך בשל מחסור כספי לא יכל לממש את תוכניתו.
ב-12 בספטמבר 1957 נדרס בעודו חוצה את רחוב שטראוס, נפצע ואושפז בבית החולים ביקור חולים. לאחר מספר שבועות נפטר ונקבר בחלקת קבר שרכש עוד בימי חייו בחלקה הספרדית בהר המנוחות.
ארכיונו האישי מופקד במחלקת הארכיונים בספרייה הלאומית.
אוסף האוטוגרפים והפורטרטים

בשנת תרנ"ו 1896 שלח שבדרון הצעת פענוח תעודה עברית מימי הביניים לרב הראשי לווינה, משה (מוריץ) גִידֶמַן, וקיבל ממנו תשובה. מכתב תשובה זה היה הבסיס לאוסף האוטוגרפים (כתבי יד) והדיוקנאות של גדולי ישראל, שבו עסק כל ימיו. בתחילה אסף כתבי יד של בני דורו ולאחר מכן חיפש גם כתבי יד עתיקים יותר. בשנת 1900 נשרף בית אביו בביניוב, ועמו כ-200 פריטי ראשית האוסף. במשך עשרות שנים אסף שרון כ-3,000 כתבי יד וכ-2,000 דיוקנאות של אישים חשובים ממגוון תחומי עשייה: רבנים וגדולי תורה, מקובלים ואדמו"רים, אבות חכמת ישראל ותלמידיהם, ראשי ההשכלה, אבות הציונות, אנשי מסחר וכלכלה, חוקרי טבע, אנשי מדע וטכנולוגיה, רופאים, היסטוריונים, סופרים, משוררים, הסוציאליסטים היהודים הגדולים, מדינאים יהודיים באירופה, ועוד – כולם יהודים וחלק קטן מהם מומרים. בין האישים שאסף כתבי יד מקוריים שלהם ודיוקנאותיהם, היו 18 חתני פרס נובל.
את האוסף, שבשנת עלייתו ארצה הכיל יותר מ-2,700 אוטוגרפים וכ-2,800 דיוקנאות, והוערך בכשני מיליון דולר אמריקני (שווה-ערך ליותר מ-25 מיליון דולר כיום), תרם שבדרון ב-1927 לספרייה הלאומית, והועסק בה בניהול האוסף, במשכורת זעומה. הוא עבד במשרה זו כל ימיו. סמוך לפטירתו היו באוסף למעלה מ-17,000 אוטוגרפים ופורטרטים מן המאה ה-15 ועד התקופה המודרנית. באוסף כלולים מכתבים, חתימות, פתקים ורשימות לצד ספרים שלמים. אחת מגולות הכותרת של האוסף היא כתב היד המקורי של תורת היחסות של אלברט איינשטיין.
באמצעות חקר התמונות באוסף גילה שרון שתמונותיהם של הבעל שם טוב, המגיד ממזריטש, ויעקב יוסף כ"ץ (בעל ה"תולדות יעקב יוסף") שנדפסו בספרים שונים הן תמונות מזויפות. באמצעות בדיקה כימית של הנייר עליו נכתבו "אגרות הבעש"ט" מגניזת חרסון גילה שגם אלו היו מזויפות. כן הטיל ספק באותנטיות תמונתו של הרמב"ם.
בעיני רוחו ראה שרון את האוסף כבסיס למכון ביוגרפי יהודי מחקרי ומוזיאוני שיהיה סמוך לבית הספרים ושבו תוצג גם גלריית הדיוקנאות.
לקריאה נוספת

משה יגר, הציונות האינטגרלית: עיון במשנתו של אברהם שרון (שבדרון); אחרית דבר: ג. קרסל, תל אביב: הדר, 1983.
רשימת פרסומיו של אברהם שרון: עמ' 141–153.
רשימת מאמרים ורשימות על אברהם שרון: עמ' 153–156.
בית דוד וולפסון של בית הספרים הלאֻמי והאוניברסיטאי, ירושלים תר"ץ, עמ' 28–29.
אוסף שבדרון בגלאם הספרייה הלאומית
Zum Andenken an Josef Chasanowitsch, 1844-1920 und Awraham Scharon, 1878-1958 / herausgegeben anlässlich der im nächsten Jahre bevorstehenden Einweihung des Neubaus der Jüdischen National- und Universitätsbibliothek auf Giwath Ranm in Jerusalem, Zürich: Der Scheideweg Schweizerischer Verband der Freunde der Hebräischen Universität Jerusalem, 1960.
מאמרים:
גצל קרסל, "אברהם שרון לאור ימינו", הפועל הצעיר לט, 21 (תשכ"ח), עמ' 22–23.
נחום אריאלי ויצחק גולדשלג, 'אברהם שרון (שבדרון)', ארשת א (תשי"ט 1958), 494.
משה יגר, "הערבים והגשמת הציונות: אברהם שרון על יחסי התנועה הציונית והעולם הערבי", כיוונים 5 (תש"ם), עמ' 65–92.
משה יגר, "ד"ר אברהם שרון (שבדרון) – דיוקנו של ירושלמי", ירושלים (שנתון לדברי ספרות והגות) טו, 2 (תשמ"א), עמ' 79–85.
Joseph Nedava, "Old-new perspectives of Zionism", Forum on the Jewish People, Zionism and Israel 54-55 (1985), pp. 137-143. (על הגותו)
הערות שוליים

↑  משה יגר, "ד"ר אברהם שרון (שבדרון) – דיוקנו של ירושלמי", ירושלים (שנתון לדברי ספרות והגות) טו, 2 (תשמ"א) (להלן: "יגר, דיוקנו"), עמ' 80.
↑  מתנת אוסף אוטוגרפים ותמונות בביה"ס הלאומי והאוניברסיטאי בירושלים, הצפירה, 14 במרץ 1927
↑  יגר, דיוקנו, עמ' 84.
↑  יגר, דיוקנו, עמ' 79.
↑  לאה דגנית וא. שרון נפצעו בתאונות דרכים, דבר, 13 בספטמבר 1957.
↑  ד"ר שרון למנוחות, חרות, 20 באוקטובר 1957
↑  הוגו ברגמן, בית-הספרים הלאמי והאוניברסיטאי בשנות תר"ף–תרצ"ה, ירושלים תרצ"ה, עמ' כח.
↑  אוסף אברהם שבדרון (אוטוגרפים ופורטרטים) באתר הספרייה הלאומית
| --- | --- |
בקרת זהויות :  NLI: 987007267747105171  PLWABN: 9810564024105606  BnF: cb12882925s (data)  GND: 104417188X  ISNI: 0000 0000 9654 1506  LCCN: n84148543  NTA: 133262510  SELIBR: 256867  VIAF: 59510000   WorldCat (עם VIAF): 59510000
אברהם שרמן

| --- | --- |
אין תמונה חופשית
 לידה:  ט' באב תש"א (בן 83)
 מדינה:  ישראל 
 השכלה:  ישיבת חברון כנסת ישראל  ישיבת היישוב החדש  מכון אריאל 
 מקום מגורים:  בני ברק 
 תחומי עיסוק:  רב צבאי, דיין בבית הדין הרבני הגדול, ועוד
 
הרב אברהם חיים שרמן (נולד בתשעה באב תש"א, אוגוסט 1941) הוא דיין חרדי ישראלי אשר כיהן כחבר בית הדין הרבני הגדול.
ביוגרפיה

נולד בבני ברק למשפחה דתית-לאומית. אביו, יוסף, בוגר ישיבות ליטא, היה מורה בחינוך הממלכתי-דתי. אמו מלכה, מפעילות תנועת אמונה, בתו של הרב משה אקסלרוד, שהיה רב העיירות בליוב וז'לובין, מחסידיו של הרבי הרש"ב. אחיה הוא הדיין הרב גדליהו אקסלרוד.
התחנך בבית הספר של החינוך העצמאי בבני ברק. לאחר מכן למד בישיבת היישוב החדש בתל אביב, והמשיך את לימודיו בישיבת חברון. לאחר נישואיו שימש כרב צבאי.
בשנות השבעים פנה ללימודי דיינות והחל משנת 1975 לערך למד במכון הארי פישל. כן למד בכולל של ישיבת איתרי. במשך שנים שימש דיין בבית הדין בתל אביב, ובשנת 1998 מונה לדיין בבית הדין הרבני הגדול. פרסם מאמרים רבים בתחום המשפט העברי.
במשך שנים רבות התייעץ בנושאים רבים עם הרב יוסף שלום אלישיב, אותו הוא רואה כרבו המובהק וגדול הדור.
משמש כרב של הקהילה הדתית-לאומית "סגולה" בבני ברק.
ביוגרפיה > חיים אישיים

מתגורר בבני ברק. נשוי ללאה, מרצה לשעבר בכמה סמינרים, בתו של הרב רפאל קוק רבה של טבריה, ונכדתו של הרב שמחה מנדלבוים. לזוג 9 ילדים. גיסו הוא הרב שמחה הכהן קוק.
פרשת גיורי הרב דרוקמן

במאי 2008 קבעו שלושה מדייני בית הדין הרבני הגדול, בראשות הרב אברהם שרמן, פסק דין כי יש לפסול את כל הגיורים שנעשו משנת 1999 על ידי הרב חיים דרוקמן, שעמד בראש מערך הגיור. הפסק ניתן בעקבות גיוריה של אשה בבית הדין לגיור בראשותו של הרב דרוקמן, שבית הדין באשדוד ביטל את תוקפו לאחר שהתברר כי האישה אינה שומרת מצוות. האשה ערערה לבית הדין הגדול, ולאחר שדן בנושא אישר את הפסק, ובעקבותיו הוציא פסק המבטל את תוקפם של גיורי מערך הגיור של הרב דרוקמן.
בעקבות תלונה שהגיש הרב דרוקמן קבעה נציב תלונות הציבור על שופטים, טובה שטרסברג-כהן, כי הרב שרמן הסתמך "על תיק עלום שלא הוצג כראיה" והמליצה להדיחו, המלצה שנתמכה על ידי שר המשפטים דניאל פרידמן, אך הוועדה למינוי דיינים לא אישרה המלצה זו. בסוף 2008 פנה היועץ המשפטי מני מזוז לבג"ץ, וביקש מהם לפסול את החלטות בית הדין הרבני באשדוד ובית הדין הרבני הגדול ולהכיר בגיוריו של הרב דרוקמן. בסוף 2012 בג"ץ מתח ביקורת חריפה על פסקי הדין של הרב שרמן והרב עטיא, אולם נמנע מלבטלם שכן הם כבר בוטלו על ידי בתי הדין האזורי בתל אביב.
הערות שוליים

↑  רשימת בוגרי מכון אריאל.
↑  חמישים שנה של תורה בישיבת איתרי, ירושלים תשע"ט, עמ' 34
↑  הודעה על מינוי דיינים, ילקוט הפרסומים 4696, עמ' 405
↑  ב. ראם, 'ד' אמות של הלכה' – ראיון עם הרב שרמן, מוסף שבת של יתד נאמן, דברים תשע"ב
↑  פסק הדין בעניין הגיורים
↑  הנשיאה ד' בייניש, השופט אליקים רובינשטיין, השופטת מרים נאור, בג"ץ  5079/08 בג"ץ  2448/09, פסקה נא
↑  בג"ץ מבקר את ביטול גיורי הרב דרוקמן
| --- | --- |
בקרת זהויות :  NLI: 987007313688505171  ISNI: 0000 0004 0302 0795  VIAF: 299391499   WorldCat (עם VIAF): 299391499
Sugar (שיר של נטליה גורדיינקו)

"Sugar" (בעברית: "סוכר") הוא שיר שהוקלט על ידי הזמרת המולדובית נטליה גורדיינקו. השיר יצג את מולדובה באירוויזיון 2021.
רקע

ב-29 בפברואר 2020, גורדיינקו זכתה בקדם המולדובי לאירוויזיון 2020, ונבחה לייצג את ארצה בתחרות, עם השיר "Prison". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור המולדובית הכריזה כי גורדיינקו תייצג את מולדובה גם באירוויזיון 2021. ב-14 בפברואר 2021, נחשפה כותרת השיר, "Sugar".
באירוויזיון

ב-20 במאי 2021, גורדיינקו ביצעה את השיר בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  הולנד | מצעד 40 הסינגלים ההולנדיים | 10 |  |
|  חבר המדינות | טופ-היט | 149 |  |
|  ליטא | AGATA | 49 |  |
|  שוודיה | סוורייטופליסטן | 4 |  |
הערות שוליים

↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  🇲🇩 Moldova: Natalia Gordienko's Eurovision Entry Titled "Sugar"
↑  Sweet as “Sugar”! Moldova’s Natalia Gordienko shares Eurovision 2021 song title and racy cover art
↑  Semi-final 2: The 10 songs qualified for the Grand Final
↑  Eurovision 2021 Results: Voting & Points
Video Games

Video Games (בעברית: משחקי וידאו) הוא סינגל הבכורה שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die. השיר יצא לאור ב-7 באוקטובר 2011, כסינגל הראשון מתוך האלבום.
השיר הגיע למקום התשיעי במצעד הסינגלים הבריטי.
רקע וכתיבה

השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire" והופק על ידי רובפופ. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.
מיקומי שיא

|   ‏‏‏  מצעדים ודירוגים (2011–2012)> מדינה |   ‏‏‏  מצעדים ודירוגים (2011–2012)> מצעד |   ‏‏‏  מצעדים ודירוגים (2011–2012)> מיקום שיא |   ‏‏‏  מצעדים ודירוגים (2011–2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 23 |  |
|  איסלנד | הפלייליסט | 1 |  |
|  איטליה | מצעד הסינגלים האיטלקי | 27 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 91 |  |
|  ארצות הברית | Adult Alternative Songs | 15 |  |
|  ברזיל | טופ 100 ברזיל | 2 |  |
|  גרמניה | GfK – טופ 100 | 1 |  |
|  דנמרק | היטליסטן | 18 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 9 |  |
|  הממלכה המאוחדת | מצעד שירי האינדי | 1 |  |
|  ולוניה | אולטראטופ 40 | 2 |  |
|  יפן | יפן הוט 100 | 21 |  |
|  לוקסמבורג | בילבורד | 1 |  |
|  ספרד | PROMUSICAE | 33 |  |
|  סקוטלנד | מצעד הסינגלים הסקוטי | 10 |  |
|  פולין | ZPAV | 5 |  |
|  פורטוגל | מצעד הסינגלים הפורטוגזי | 5 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 3 |  |
|  צרפת | SNEP | 2 |  |
|  קנדה | קנדה הוט 100 | 72 |  |
|  שוודיה | סוורייטופליסטן | 56 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 32 |  |
|  פלנדריה | אולטראטופ 50 | 40 |  |
|  צרפת | SNEP | 60 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 27 |  |
|  גרמניה | GfK – טופ 100 | 33 |  |
|  הממלכה המאוחדת | מצעד הסינגלים הבריטי | 87 |  |
|  ולוניה | אולטראטופ 40 | 16 |  |
|  פלנדריה | אולטראטופ 50 | 15 |  |
|  צרפת | SNEP | 7 |  |
|  שווייץ | המצעד השווייצרי | 23 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  ישראל | מדיה פורסט ישראל | 196 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | פיצ'פורק | 9 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  צרפת | SNEP | 70 |  |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה | 30,000 |
| אוסטרליה (ARIA) | פלטינה | 70,000 |
| איטליה (FIMI) | זהב | 15,000 |
| ארצות הברית (RIAA) | פלטינה 2× | 2,000,000 |
| בלגיה (BEA) | פלטינה | 30,000 |
| גרמניה (BVMI) | פלטינה 2× | 600,000 |
| דנמרק (IFPI Denmark) | זהב | 15,000 |
| הממלכה המאוחדת (BPI) | פלטינה | 600,000 |
| צרפת (SNEP) | — | 177,600 |
| קנדה (Music Canada) | זהב | 40,000 |
| שווייץ (IFPI Switzerland) | פלטינה 2× | 60,000 |
סיכום
| בכל העולם | — | 4,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | 7 באוקטובר 2011 | הורדה דיגיטלית | ורטיגו |  |
| שווייץ | 7 באוקטובר 2011 | הורדה דיגיטלית | ורטיגו |  |
| הממלכה המאוחדת | 17 באוקטובר 2011 | תקליט 7 אינץ' | פולידור |  |
| גרמניה | 25 באוקטובר 2011 | תקליט 7 אינץ' | ורטיגו |  |
| גרמניה | 4 בנובמבר 2011 | תקליטור | ורטיגו |  |
| גרמניה | 2 בדצמבר 2011 | מקסי סינגל | ורטיגו |  |
| בלגיה | 6 בינואר 2012 | הורדה דיגיטלית | יוניברסל מיוזיק גרופ |  |
| פינלנד | 6 בינואר 2012 | הורדה דיגיטלית | יוניברסל מיוזיק גרופ |  |
| לוקסמבורג | 6 בינואר 2012 | הורדה דיגיטלית | יוניברסל מיוזיק גרופ |  |
| הולנד | 6 בינואר 2012 | הורדה דיגיטלית | יוניברסל מיוזיק גרופ |  |
| הממלכה המאוחדת | 6 בינואר 2012 | הורדה דיגיטלית (מיני-אלבום) | פולידור |  |
| הממלכה המאוחדת | 23 בינואר 2012 | מקסי סינגל | פולידור |  |
| ארצות הברית | 28 בפברואר 2012 | הורדה דיגיטלית (מיני-אלבום רמיקסים) | אינטרסקופ • סטריינג'ר |  |
אגנס ומרגרט סמית'

אגנס סמית' לואיס (Agnes Smith Lewis;‏ 1843–1926) ומרגרט דנלופ גיבסון (Margaret Dunlop Gibson;‏ 1843–1920) היו פילולוגיות של שפות שמיות, וחוקרות כתבי הקודש. הן היו תאומות זהות ילידות סקוטלנד, ושמות נעוריהן היו אגנס ומרגרט סמית'. הן דיברו 12 שפות, כולל עברית, ערבית וארמית, וגילו וחקרו כתבי יד עתיקים, ובייחוד כתבים דתיים, בשפות אלה. אחד מהישגיהן הבולטים היה גילוי התרגום העתיק ביותר המוכר של הברית החדשה בסורית (ניב של ארמית) בספריית מנזר סנטה קתרינה בחצי-האי סיני. נודע להן גם תפקיד מרכזי בגילוי גניזת קהיר.
האחיות סמית' היו גם נדבניות. בין השאר, הן רכשו את הקרקע והקימו את המבנה הראשון עבור קולג' וסטמינסטר באוניברסיטת קיימברידג', והן נודעו גם בתור "האחיות מווסטמינסטר".
דיוקן של אגנס סמית' לואיס
דיוקן של מרגרט דנלופ גיבסון
| --- | --- |
בקרת זהויות :  BnF: cb333961795 (data) 
ערך זה הוא קצרמרבנושא אישים. אתם מוזמנים לתרום לוויקיפדיה ו.